জখলাবন্ধা আৰক্ষী থানাৰ ভাৰপ্ৰাপ্ত আৰক্ষী বিষয়া দেবেন বৰাৰ নেতৃত্বত আৰক্ষীৰ এটা দলে ২২ ছেপ্তেম্বৰৰ ৰাতি গোপন সূত্ৰৰ পম খেদি এটা অভিযান চলাই এটা কেঁকোসাপৰ সৈতে চাৰিজন লোকক গ্ৰেপ্তাৰ কৰিছে।
আটক কৰা চোৰাং ব্যৱসায়ীকেইজন ক্ৰমে, বাক্সা জিলাৰ ৰবি ৰাজবংশী, দুৰ্গা দৈমাৰী, ডিম্বেশ্বৰ দাস আৰু ৰমেন চন্দ্ৰ বড়ো বুলি জানিব পৰা গৈছে।
অভিযানৰ নেতৃত্ব দিয়া আৰক্ষী বিষয়া দেৱেন বৰাই জনোৱা অনুসৰি চোৰাং ব্যৱসায়ী চক্ৰটোৱে কলিয়াবৰ আৰক্ষী থানাৰ অন্তৰ্গত নিজৰি গাওঁ অঞ্চলৰ পৰা AS 01 BA 9064 নম্বৰৰ এলট্ৰ এখনত আহি আছিল। তেওঁলোকৰ সৈতে এটা কেঁকোসাপ থকা বুলি খবৰ পাই আৰক্ষীয়ে তালাচী চলাই জব্দ কৰে।
জেৰাৰ সময়ত কেঁকোসাপৰ চোৰাং কাৰবাৰী দলটোৱে কয় যে সাপটো তেওঁলোকে ৩০,০০০ টকাত নিজৰিৰ কোনো এটা স্থানৰ পৰা ক্ৰয় কৰি বাক্সালৈ সৰবৰাহ কৰাৰ কথা আছিল।
আৰক্ষীয়ে তেওঁলোকৰ বাহনখনো জব্দ কৰাৰ লগতে আটাইকেইজনকে জেৰা অব্যাহত ৰাখিছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
